शाहरुख़ ख़ान की बहुप्रतीक्षित फ़िल्म 'हैप्पी न्यू ईयर' का पहला पोस्टर शाहरुख़ ने लॉन्च कर दिया है.ये फ़िल्म इस साल 23 अक्टूबर को दीवाली पर रिलीज़ होगी.(महिला प्रधान समाज बेहतर: शाहरुख़ ख़ान)इस फ़िल्म की निर्देशक हैं फ़राह ख़ान, जो इससे पहले शाहरुख़ के साथ 'मैं हूं ना' और 'ओम शांति ओम' जैसी फिल्में बना चुकी हैं. दोनों ही फ़िल्में सुपरहिट रही थीं.फ़िल्म का निर्माण शाहरुख़ ख़ान की कंपनी रेड चिलीज़ कर रही है.(जहां रहते हैं सितारे)इसमें दीपिका पादुकोण, अभिषेक बच्चन, सोनू सूद, बोमन ईरानी और नसीरुद्दीन शाह के बेटे विवान शाह की भी अहम भूमिका है.मुंबई मनोरंजन जगत की ख़बरों के मुताबिक़ क्रिकेटर विराट कोहली और अभिनेत्री अनुष्का शर्मा में नज़दीकियां बढ़ रही हैं.हालांकि अनुष्का ने कभी भी खुलकर ये बात नहीं कबूली है. लेकिन भारतीय क्रिकेट टीम जैसे ही दक्षिण अफ़्रीका के दौरे से वापस मुंबई पहुंची तो विराट कोहली कथित तौर पर एयरपोर्ट से सीधे अनुष्का से मिलने उनके घर पहुंचे.और तो और ख़बरों के हिसाब से अनुष्का ने विराट कोहली को लेने के लिए अपनी कार एयरपोर्ट भेजी थी. विराट और अनुष्का, एक शैंपू के विज्ञापन में साथ नज़र आते हैं.साल 2008 में आई बेहद लोकप्रिय फ़िल्म 'रॉक-ऑन' के सीक्वल की तैयारियां हो चुकी हैं.लंबे समय से इसकी चर्चा हो रही थी लेकिन अब ये पुख्ता हो गया है कि 'रॉक-ऑन-2' की शूटिंग साल 2015 में शुरू हो जाएगी.सीक्वल में, मूल फ़िल्म की तरह ही फ़रहान अख़्तर और अर्जुन रामपाल की मुख्य भूमिका होगी. लेकिन इसका निर्देशन अभिषेक कपूर (जो रॉक-ऑन के निर्देशक थे) नहीं करेंगे.इसके निर्देशन की ज़िम्मेदारी संभालेंगे नए निर्देशक शुजात सौदागर. फ़िल्म को रितेश सिधवानी बना रहे हैं.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)